Bjarni Frímann stundaði fiðlunám hjá Lilju Hjaltadóttur og Guðnýju Guðmundsdóttur . Hann lauk prófi í lágfiðluleik frá Listaháskóla Íslands . Hann hefur stjórnað mörgum af fremstu hljómsveitum á Íslandi - Sinfóníuhljómsveit Íslands , Kammersveit Reykjavíkur , CAPUT og Sinfóníuhljómsveit unga fólksins . Þá hefur hann samið tónlist fyrir leikhús og kvikmyndir bæði hérlendis og erlendis . Árið 2012 vann hann fyrstu verðlaun í Hanns Eisler-keppninni í Berlín fyrir frumflutning á píanótilbrigðum eftir Viktor Orra Árnason . Hann var útnefndur Bjartasta vonin á Íslensku tónlistarverðlaununum 2016 . Sama ár stjórnaði hann flutningi á óperunni UR _ eftir Önnu Þorvaldsdóttir við óperuna í Osló , í Chur og Basel og á Listahátíð í Reykjavík . Árið 2016 -2017 stjórnaði Bjarni Frímann hljómsveitartónleikum með Björk Guðmundsdóttur í Mexíkóborg , Fílharmóníunni í LA og í Hörpu . Hann var aðstoðarhljómsveitarstjóri í Évgeni Onegin hjá Íslensku óperunni 2016 og stjórnaði síðan uppfærslu ÍÓ á Toscu 2017 , Hans og Grétu árið 2018 , La traviata 2019 og uppfærslu ÍÓ á Brothers á Armelhátíðinni í Búdapest árið 2019 . Bjarni Frímann hefur nýverið verið ráðinn aðstoðarhljómsveitarstjóri Sinfóníuhljómsveitar Íslands .